# Manual del mapa de caràcters

El mapa de caràcters és un mapa de caràcters Unicode que us permet seleccionar caràcters des d'una taula i inserir-los a una cadena de text.

2004
Sun Microsystems
2003
2004
Chee Bin HOH
2008, 2009
Joan Duran (jodufi@gmail.com)
Projecte de documentació del GNOME

Teniu permís per a copiar, distribuir i/o modificar aquest document, sota els termes de la Llicència de documentació lliure GNU (GFDL), versió 1.1 o qualsevol versió publicada posteriorment per la Free Software Foundation, sense seccions invariants, sense texts de portada i sense texts de contraportada. Podeu trobar una còpia de la GFDL en aquest enllaç o en el fitxer COPYING-DOCS distribuït amb aquest manual.

Aquest manual forma part d'una col·lecció de manuals del GNOME distribuïts sota la GFDL. Si voleu distribuir aquest manual independentment de la col·lecció, podeu fer-ho afegint una còpia de la llicència al manual, tal com es descriu a la secció 6 de la llicència.

Molts dels noms que les empreses utilitzen per a distingir els seus productes i serveis es consideren marques comercials. Quan aquests noms apareguin en qualsevol documentació del GNOME, si els membres del Projecte de documentació del GNOME han estat avisats pel que fa a les marques, els noms apareixeran en majúscules o amb les inicials en majúscules.

EL DOCUMENT I LES VERSIONS MODIFICADES DEL DOCUMENT S'OFEREIXEN SOTA ELS TERMES DE LA LLICÈNCIA DE DOCUMENTACIÓ LLIURE DE GNU, TENINT EN COMPTE QUE:

1. EL DOCUMENT S'OFEREIX «TAL COM ÉS», SENSE CAP TIPUS DE GARANTIA, NI EXPLÍCITA NI IMPLÍCITA; AIXÒ INCLOU, SENSE LIMITAR-S'HI, LES GARANTIES QUE EL DOCUMENT O LA VERSIÓ MODIFICADA DEL DOCUMENT NO TINGUI DEFECTES, SIGUI COMERCIALITZABLE, SIGUI ADEQUAT PER A UN ÚS CONCRET O NO INFRINGEIXI CAP LLEI. TOT EL RISC PEL QUE FA A LA QUALITAT, EXACTITUD I RENDIMENT DEL DOCUMENT O LA VERSIÓ MODIFICADA DEL DOCUMENT ÉS VOSTRE. EN CAS QUE EL DOCUMENT RESULTÉS DEFECTUÓS EN QUALSEVOL ASPECTE, VÓS (NO PAS L'ESCRIPTOR INICIAL, L'AUTOR O CAP ALTRE COL·LABORADOR) ASSUMIU TOT EL COST DE MANTENIMENT, REPARACIÓ O CORRECCIÓ. AQUESTA RENÚNCIA DE GARANTIA CONSTITUEIX UNA PART ESSENCIAL D'AQUESTA LLICÈNCIA. NO S'AUTORITZA L'ÚS DE CAP DOCUMENT O VERSIÓ MODIFICADA DEL DOCUMENT EXCEPTE SOTA AQUESTA RENÚNCIA DE GARANTIA; I

2. EN CAP CAS I SOTA CAP INTERPRETACIÓ LEGAL, JA SIGUI PER AGREUJAMENT (INCLOENT-HI LA NEGLIGÈNCIA), CONTRACTE O ALTRE CAS, L'AUTOR, L'ESCRIPTOR ORIGINAL, QUALSEVOL DELS COL·LABORADORS O DISTRIBUÏDORS DEL DOCUMENT O UNA VERSIÓ MODIFICADA DEL DOCUMENT NI CAP PROVEÏDOR D'AQUESTES PARTS NO SERAN RESPONSABLES DAVANT DE NINGÚ PER CAP DANY DIRECTE, INDIRECTE, ESPECIAL, ACCIDENTAL O CONSECUTIU DE QUALSEVOL TIPUS; AIXÒ INCLOU, SENSE LIMITAR-S'HI, ELS DANYS PER PÈRDUA DE CLIENTS, INTERRUPCIONS DE LA FEINA, FALLADA O MALFUNCIONAMENT DE L'ORDINADOR, O QUALSEVOL ALTRA PÈRDUA O DANY RELACIONAT AMB L'ÚS DEL DOCUMENT I LES VERSIONS MODIFICADES DEL DOCUMENT, FINS I TOT SI S'HA INFORMAT AQUESTA PART DE LA POSSIBILITAT D'AQUESTS DANYS.

Sun
Equip de documentació del GNOME
Sun Microsystems
Chee Bin
HOH
Projecte de documentació del GNOME

     cbhoh@gnome.org

Projecte de documentació del GNOME
Manual del mapa de caràcters (versió 2.1)
26-02-2004

Actualitzat pel GNOME 2.6, versió del programa 1.3.0.

Equip de documentació del GNOME de Sun

Projecte de documentació del GNOME

Manual del mapa de caràcters Unicode (versió 2.0)
Octubre de 2003

Chee Bin HOH cbhoh@gnome.org

Projecte de documentació del GNOME

Aquest manual descriu la versió 1.3.0 del mapa de caràcters.

## Comentaris

Per a informar d'un error o fer algun suggeriment sobre el mapa de caràcters o aquest manual, seguiu les indicacions a la pàgina de comentaris del GNOME.

## Introducció

El mapa de caràcters us permet inserir caràcters especials en un document o en un camp de text. El mapa de caràcters proporciona caràcters accentuats, símbols matemàtics, símbols especials i signes de puntuació. Utilitzeu el mapa de caràcters per a accedir a caràcters que no estan disponibles en el teclat.

El mapa de caràcters mostra tots els caràcters disponibles en tots els sistemes d'escriptura de l'ordinador, utilitzant el joc de caràcters Unicode. L'Unicode és un estàndard de joc de caràcters que té l'objectiu d'incloure tots els caràcters que s'utilitzen en tots els llenguatges escrits del món.

## Primers passos

### Per a iniciar el mapa de caràcters

Podeu iniciar el mapa de caràcters de les maneres següents:

Menú Aplicacions

  Seleccioneu Accessoris Mapa de caràcters.

Línia d'ordres

  Executeu l'ordre següent: `gnome-character-map`

### Quan inicieu el mapa de caràcters

Quan inicieu el mapa de caràcters, es mostrarà la finestra següent.

#### Finestra del mapa de caràcters

Mostra la finestra del mapa de caràcters.

La finestra del mapa de caràcters conté els elements següents:

Barra de menú

  Els menús de la barra de menú contenen la majoria de les ordres que necessiteu per a treballar amb el mapa de caràcters.

Barra d'eines

  La barra d'eines conté una llista desplegable dels tipus de lletra, botons de l'estil de la lletra i un quadre de selecció d'ampliació.

Àrea de visualització

  L'àrea de visualització conté els components següents:

  - Quadre de llista Grafia o Bloc Unicode

  - Pestanya Taula de caràcters

  - Pestanya Detalls del caràcter

  - Quadre de text Text a copiar

  - Botó Copia

Barra d'estat

  La barra d'estat mostra el punt de codi Unicode i el nom del caràcter Unicode del caràcter seleccionat actualment.

## Utilització

### Per a canviar la llista del joc de caràcters

Per a llistar els jocs de caràcter pel nom de la grafia, seleccioneu Visualitza Per grafia.

Per a llistar els jocs de caràcter pel bloc Unicode, seleccioneu Visualitza Per bloc Unicode.

### Per a crear una cadena de text

Per a crear una cadena de text en el camp Text a copiar, realitzeu els passos següents:

1. Seleccioneu un joc de caràcters del quadre de llista Grafia o Bloc Unicode.

2. Inseriu caràcters d'alguna de les maneres següents:

   - Per a inserir un caràcter en el camp Text a copiar, feu doble clic a un botó de caràcter de la pestanya Taula de caràcters.

   - Per inserir un caràcter en el camp Text a copiar, seleccioneu un botó de caràcter de la pestanya Taula de caràcters i premeu Retorn.

   - Seleccioneu un botó de caràcter de la pestanya Taula de caràcters i arrossegueu el caràcter en el camp Text a copiar.

   - Feu clic al camp Text a copiar per a donar el focus al camp. Si hi ha una cadena de text al camp, feu clic a la cadena de text per a senyalar on voleu inserir el caràcter. Premeu una tecla de caràcter del teclat per a inserir aquest caràcter en el camp.

### Per a copiar i enganxar la cadena de text a una aplicació

Per a copiar i enganxar la cadena de text des del camp Text a copiar a una aplicació, realitzeu els passos següents:

1. Feu clic a Copia. Si la cadena de text no està seleccionada, o està tota seleccionada, es copiarà tota la cadena en el porta-retalls. Si només hi ha seleccionada una part de la cadena, es copiarà aquesta part.

2. Canvieu a l'aplicació i seleccioneu Edita Enganxa o premeu la tecla de drecera Ctrl V.

Quan enganxeu el contingut del camp Text a copiar a altres aplicacions, la cadena de text apareixerà en el joc de caràcters actual de l'aplicació.

Si la cadena de text conté caràcters no visibles, només la podreu inserir a aplicacions que admetin tot el joc de caràcters.

### Per a cercar un caràcter

Per a cercar un caràcter, realitzeu els passos següents:

1. Seleccioneu Cerca Cerca o premeu la tecla de drecera: Ctrl F. S'obrirà el diàleg Cerca.

2. Introduïu el text a cercar en el camp Cerca.

   - Seleccioneu Coincideix tota la paraula per a trobar només paraules completes que coincideixen amb el text.

   - Per defecte, només es cerca els noms dels caràcters. Seleccioneu Cerca en els detalls del caràcter per a cercar en altres parts de la descripció del caràcter, com ara les notes, equivalents i equivalents aproximats.

3. Feu clic a Següent per a trobar la primera coincidència del text després del caràcter seleccionat actualment. El mapa de caràcters selecciona el caràcter que troba.

4. Feu clic a Següent per a trobar el següent caràcter coincident. També podeu seleccionar Cerca Cerca el següent o premeu la tecla de drecera Ctrl G.

5. Feu clic a Anterior per a trobar l'anterior caràcter coincident. També podeu seleccionar Cerca Cerca l'anterior o premeu tecla de drecera: Maj Ctrl G.

### Per a navegar a través de tots els caràcters

Per a navegar a través del mapa de caràcters, utilitzeu el menú Vés.

- Caràcter següent, o premeu la tecla de drecera Ctrl N.

- Caràcter anterior o premeu la tecla de drecera Ctrl P.

- Grafia següent, o premeu la tecla de drecera Ctrl Avança pàgina.

- Grafia anterior o premeu la tecla de drecera Ctrl Retrocedeix pàgina.

Podeu navegar pel mapa de caràcters per caràcter individual i per grafia o bloc Unicode. Això depen de si el mapa de caràcters es mostra per grafia o per blocs Unicode. Per a canviar-ho, seleccioneu Visualitza Per grafia o Visualitza Per bloc Unicode.

També funcionen les tecles següents per a navegar pel mapa de caràcters:

- Premeu les tecles de cursor del teclat per a navegar a través dels caràcters.

- Premeu les tecles Retrocedir pàgina o Avançar pàgina per a navegar a través dels caràcters pàgina per pàgina.

- Premeu la tecla Inici per a seleccionar el primer caràcter de la seqüència Unicode. Per a seleccionar l'últim caràcter, premeu la tecla Final.

### Per a visualitzar informació detallada sobre un caràcter

Per a visualitzar informació detallada sobre un caràcter, realitzeu els passos següents:

1. Seleccioneu un joc de caràcters del quadre de llista Grafia o Bloc Unicode. Exemple: Llatí

2. Seleccioneu un caràcter de la pestanya Taula de caràcters. Exemple: B

3. Feu clic a la pestanya Detalls del caràcter.

La pestanya Detalls del caràcter mostra la informació següent sobre el caràcter seleccionat:

- Punt de codi Unicode

  Exemple: U+0042

- Nom del caràcter Unicode

  Exemple: LATIN CAPITAL LETTER B

- Propietats generals del caràcter

  - Categoria Unicode

    Exemple: Lletra, majúscula

- Algunes representacions útils

  - Codificació UTF-8

    Exemple: 0x42

  - Codificació UTF-16

    Exemple: 0x0042

  - Codificació octal UTF-8 escapada en C

    Exemple: \102

  - Entitat decimal XML

    Exemple: "&#66"

- Anotacions i referències creuades

  Exemple: U+212C SCRIPT CAPITAL B

  Feu clic en l'enllaç per a mostrar els detalls del caràcter de la referència.

### Per a canviar el format d'un caràcter

Per a canviar el format d'un caràcter, realitzeu qualsevol dels passos següents:

- Per a canviar el tipus de lletra, seleccioneu un tipus de lletra de la llista desplegable dels tipus de lletra.

- Per a canviar el tipus de lletra a negreta, feu clic al botó Negreta o premeu la tecla de drecera: Alt B.

- Per a canviar el tipus de lletra a cursiva, feu clic al botó Cursiva o premeu la tecla de drecera Alt I.

- Per a incrementar la mida de la lletra, seleccioneu Visualitza Amplia o utilitzeu el quadre de selecció d'ampliació o premeu la tecla de drecera Ctrl+.

- Per a reduir la mida de la lletra, seleccioneu Visualitza Redueix o utilitzeu el quadre de selecció d'ampliació o premeu la tecla de drecera Ctrl-.

- Per mostra la mida normal de la lletra, seleccioneu Visualitza Mida normal o premeu la tecla de drecera Ctrl=.

- Per a ampliar el caràcter seleccionat, mantingueu premuda la tecla Majúscules.

### Per a canviar el format de la taula de caràcters

Per a canviar el format de la taula de caràcters, seleccioneu Visualitza Ajusta les columnes a una potència de dos.

El mapa de caràcters canvia la pestanya Taula de caràcters de manera que el número de columnes és una potència de dos, per exemple, dues columnes, quatre columnes, vuit columnes... El número de columnes depen de la mida de la finestra i de la mida de la lletra.